CELEX: 32005D0308
Language: sk
Date: 2005-04-12 00:00:00
Title: 2005/308/ES: Rozhodnutie Komisie z 12. apríla 2005, ktorým sa schvaľujú spôsoby klasifikácie jatočne opracovaných tiel ošípaných v Estónsku [oznámené pod číslom K(2005) 1099]

16.4.2005   
            
            
               SK
            
            
               Úradný vestník Európskej únie
            
            
               L 98/44
            
         
      ROZHODNUTIE KOMISIE
   
   z 12. apríla 2005,
   ktorým sa schvaľujú spôsoby klasifikácie jatočne opracovaných tiel ošípaných v Estónsku
   [oznámené pod číslom K(2005) 1099]
   (Iba estónsky text je autentický)
   (2005/308/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               V článku 2 ods. 3 nariadenia (EHS) č. 3220/84 sa stanovuje, že pri klasifikácii trupov ošípaných je potrebné odhadom určiť obsah chudého mäsa v súlade so štatisticky osvedčenými metódami posudzovania, založenými na fyzickom meraní jednej alebo viacerých anatomických častí trupu ošípanej. Schválenie klasifikačných metód podlieha dodržaniu maximálnej tolerancie štatistickej chyby v posudzovaní. Táto tolerancia sa uvádza v článku 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Estónska vláda požiadala Komisiu o povolenie dvoch metód klasifikácie trupov ošípaných, pričom v druhej časti protokolu ustanoveného v článku 3 nariadenia (EHS) č. 2967/85 predložila výsledky pokusnej pitvy vykonanej pred dňom pristúpenia.
            
         
               (3)
            
            
               Na základe posúdenia tejto žiadosti sa dospelo k záveru, že podmienky na schválenie tejto klasifikačnej metódy sú splnené.
            
         
               (4)
            
            
               Obchodná prax v Estónsku môže vyžadovať odstránenie hlavy, predných nôh a chvosta z tela ošípanej, čo by sa malo zohľadniť pri upravovaní hmotnosti na štandardnú prezentáciu.
            
         
               (5)
            
            
               Nepovoľujú sa žiadne úpravy prístrojov ani klasifikačných metód okrem možnosti nového rozhodnutia Komisie, prijatého na základe nadobudnutých skúseností. V takomto prípade sa súčasné rozhodnutie môže zrušiť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Podľa nariadenia (EHS) č. 3220/84 sa na klasifikáciu trupov ošípaných v Estónsku týmto povoľuje používanie týchto metód:
   
               a)
            
            
               prístroj známy pod názvom „Intrascope (Optical Probe)“ a s ním súvisiace metódy posudzovania, podrobne opísané v časti 1 prílohy;
            
         
               b)
            
            
               prístroj známy pod názvom „Ultra-FOM 300“ a s ním súvisiace metódy posudzovania, podrobne opísané v časti 2 prílohy.
            
         Pokiaľ ide o prístroj „Ultra-FOM 300“, uvedený v prvom odseku písm. b), je stanovené, že po ukončení merania musí byť možné na trupe ošípanej skontrolovať, že prístroj meral hodnoty X2 a X4 v mieste uvedenom v prílohe, časti 2 bode 3. Zodpovedajúce označenie merania v príslušnom mieste sa musí vykonať súčasne s meraním.
   Článok 2
   Na rozdiel od štandardnej prezentácie uvedenej v článku 2 ods. 1 nariadenia (EHS) č. 3220/84 sa v Estónsku môžu pred vážením a klasifikáciou prezentovať trupy ošípaných bez hlavy, predných nôh a chvosta. Na účel určenia predbežnej ceny za trup ošípanej na porovnateľnom základe sa zaznamenaná hmotnosť vynásobí číslom 1,07.
   Článok 3
   Nepovoľujú sa úpravy prístrojov ani metód posudzovania.
   Článok 4
   Toto rozhodnutie je určené Estónskej republike.
   
      V Bruseli 12. apríla 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      PRÍLOHA
      METÓDY KLASIFIKÁCIE TRUPOV OŠÍPANÝCH V ESTÓNSKU
      Časť 1
      PRÍSTROJ „INTRASCOPE (OPTICAL PROBE)“
      
                  1.
               
               
                  Klasifikácia trupov ošípaných sa vykoná pomocou prístroja známeho pod názvom „Intrascope (Optical Probe)“.
               
            
                  2.
               
               
                  Súčasťou prístroja je sonda v tvare šesťuholníka s maximálnou šírkou 12 milimetrov (19 milimetrov na čepeli v hornej časti sondy), ktorá pozostáva z priezoru, svetelného zdroja a posuvného valcového puzdra kalibrovaného v milimetroch. Operačná vzdialenosť sondy je v rozmedzí 3 až 45 milimetrov.
               
            
                  3.
               
               
                  Obsah chudého mäsa trupu ošípanej sa vypočíta na základe tohto vzorca:
                  
                      = 69,09083 – 0,74785X
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa trupu ošípanej,
                           
                        
                              X
                           
                           
                              =
                           
                           
                              hrúbka chrbtovej slaniny (vrátane kože) v milimetroch, meraná v bode nachádzajúcom sa 7 centimetrov od stredovej čiary trupu pri poslednom rebre.
                           
                        Vzorec platí pre trupy ošípaných s hmotnosťou od 60 do 120 kilogramov.
               
            Časť 2
      PRÍSTROJ „ULTRA-FOM 300“
      
                  1.
               
               
                  Klasifikácia trupov ošípaných sa vykoná pomocou prístroja známeho pod názvom „Ultra-FOM 300“.
               
            
                  2.
               
               
                  Súčasťou prístroja je ultrazvuková sonda s 3,5 MHz (Krautkrämer MB 4 SE). Ultrazvukový signál sa digitalizuje, uloží a spracuje mikroprocesorom.
                  Výsledky meraní sa pomocou prístroja Ultra-FOM prepočítajú do odhadovaného obsahu chudého mäsa.
               
            
                  3.
               
               
                  Obsah chudého mäsa trupu ošípanej sa vypočíta na základe tohto vzorca:
                  
                      = 64,19701 – 0,39379X2 + 0,08082X3 – 0,33910X4
                  
                  kde.
                  
                              
                                 
                           
                           
                              =
                           
                           
                              odhadovaný podiel chudého mäsa trupu ošípanej,
                           
                        
                              X2
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, meraná v bode nachádzajúcom sa 7 centimetrov od stredovej čiary trupu pri poslednom rebre,
                           
                        
                              X3
                              
                           
                           
                              =
                           
                           
                              hrúbka svalu v milimetroch, meraná súčasne a v rovnakom bode ako X2,
                           
                        
                              X4
                              
                           
                           
                              =
                           
                           
                              hrúbka chrbtovej slaniny (vrátane kože) v milimetroch, meraná v bode nachádzajúcom sa 7 centimetrov od stredovej čiary trupu, medzi tretím a štvrtým posledným rebrom.
                           
                        Vzorec platí pre trupy ošípaných s hmotnosťou od 60 do 120 kilogramov.